Julie Andrews
Seuraavana vuonna 1965 Andrews näytteli ja lauloi pääroolin elokuvassa "Sound of Music", josta tuli vielä "Maija Poppastakin" suurempi menestys, yksi kaikkien aikojen menestyneimmistä elokuvista sekä kaikkien aikojen menestynein musikaalielokuva. On arvioitu, että "Sound of Musicin" on nähnyt jopa miljardi ihmistä. Ohjaaja Robert Wise päätti palkata Andrewsin pääosaan nähtyään kaksi minuuttia Andrewsin roolisuoritusta "Maija Poppasen" leikkaamattomasta versiosta. "Sound of Musicin" soundtrack-levyä, jonka useimmat laulut esittää Andrews, on myyty yli kymmenen miljoonaa kappaletta.
Rock of Ages (elokuva)
Rock of Ages on yhdysvaltalainen humoristinen musikaalielokuva, jonka on ohjannut Adam Shankman. Elokuva perustuu sekä samannimiseen, vuodesta 2006 esitettyyn Broadway-teatterimusikaaliin että Chris D’Arienzon kirjoittamaan kirjaan. Elokuva sisältää runsaasti rockmusikkia 1980-luvulta mukaan lukien: Def Leppard, Journey, Scorpions, Poison, Foreigner, Guns N' Roses, Pat Benatar, Joan Jett, Bon Jovi, David Lee Roth, Twisted Sister, Whitesnake, ja muita.